Mentira e un kusa sagradu
Ki atoa ka debe kontadu
Pa ó ki na sériu e mestedu
Más ki verdadi del e sirbidu.
Ó ki un mentira e ben kontadu
Más ki mil verdadi e ta setadu.
Mil verdadi pode bale mil tapóna
Ku un mentira pode libradu di gilhotina
Kontadu dretu pode strobadu
Ki kualker kastigu panhadu
Mas txeu verdadi si konfesadu
Ka ta inpidi di ka kondenadu.
Pamodi kenha ki konfesa se pekadu
E sta konfirma ma e fase kusa mariadu
Nton e ka debe fika dispurparadu
Pamodi e ka ta skapa di ser kastigadu.
Pamodi pa lei ki ta konta e ka verdadi.
E próva sertu ki ten ki mostradu.
Pa kulpadu pode uzadu tudu maldadi
Mas pa kondenadu ten ki ta provadu.
Pur isu ki si fasedu kaba negadu,
Ka parse próva pa kontrariadu
Sikré di bóka mai algen e pragadu
Pa kadiâ e ka pode mandadu.
Mas infilismenti e ka si ki ten kontesedu.
Pa suspeta i ku abuzu ta prendedu,
Sen diféza i ku malísia ta julgadu
Sen próva i ku mó pesadu ta kondenadu.
Nton mentira debe ruspetadu,
Si ka rokadu e ka debe kontadu.
Un bes pur anu e debe lenbradu,
Pa ka pasadu diâ un di Abril nsodadu.
pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn ita_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn